भारत सोरखार-आसाम सोरखार आरो बर’नि गोबां सोमावसारारि आफादफोरजों मोनसे बिटिआर गोरोबथा जाबाय आरो बे गोरोबथाखौनो जोबथा आरो कम्प्रेहेनसिभ होन्नाय जादों ৷ दिनै साफा-सानै बर’नि राजखान्थिगिरि मानसिफोरा फाइनेल आरो कम्प्रेहेनसिभ सोदोबखौ लानानैनो गोनो-गोथो खालामनो सोलो लागासेनो दं ৷ नाथाय बे कम्प्रेहेनसिभ सोदोबनि गेजेरजों गोबां जौगाथाय फसंथानफोरजों लोगोसे मोनसे हारिआ गोजौ फारसे दावखो लांनो थाखाय जा रांखान्थिआरि सोरजिनो हानाय फसंथान- दारिमिनफोरनि गोनां जायो बेफोरखौ लाबोफानाय जादों आरो बिनिखायसो फाइनेल गोरोबथा बुंनाय जादों होन्नानै बाहागो लानाय रायजो- राजाफोरनि सिगाङाव गुवारै बुंसारो एबसुनि लोगो गाहाइ नेहाथारी खोरोमदाव औवारीआ ৷ हरिसिङा दखरा एबसुनि आफादगिरि नजिद दैमारिआ सामलायनाय सुबुं सांग्रांथि मेलाव 36 नं हरिसिङा बियाब इउपिपिएलनि बिजाथि सन्जय सर्गियारि , इउपिपिएलनि नेहाथारि फैला जे बरगयारि,इउपिपिएलनि लेङाइ आफादगिरि भ्रमन बाग्लारि ,दुबहानि गाहाइ नेहाथारि बिजुयेल दैमारि,एबसुनि नेहाथारि रतेन्द्र दैमारि,अदालगुरि जिल्ला इउपिपिएलनि आफादगिरि रबिन्द्र बसुमतारि,नेहाथारि पतेन्द्र दैमारि ,जिल्ला एबसुनि नेहाथारि कर्नेलियास दैमारिजों लोगोसे गोबां दैदेनगिरि,मददगिरि आरो ओनसोलनि रायजो-राजाफोरा लोब-लोब बाहागो लानानै बिटिआर गोरोबथानि दफाफोरनि सायाव गुवारै बाथ्राफोरखौ बुजिनो मोनो ৷दिनैनि बे सुबुं सांग्रांथि मेला हरिसिङा दखरा एबसुनि सिङाव थानाय 1नं लिचिं गुदि फरायसालिनि लांगोनायाव खुंनाय जायो ৷